**ДО ПРИТЕЖАТЕЛИТЕ НА РАЗРЕШЕНИЯ ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ**

**Относно: генеричните лекарствени продукти по смисъла на** **Закона за лекарствените продукти в хуманната медицина** **и на лекарствените продукти по** **чл. 29 от Закона за лекарствените продукти в хуманната медицина**

Във връзка с изменение на чл. 45, ал. 10 и 21 от Закона за здравното осигуряване, в сила от 01.01.2019 г., съгласно което за генеричните лекарствени продукти по смисъла на Закона за лекарствените продукти в хуманната медицина и на лекарствените продукти по чл. 29 от Закона за лекарствените продукти в хуманната медицина не се провежда задължително централизирано договаряне на отстъпки,

моля писмено да оттеглите направените от Вас предложения за отстъпки за генеричните лекарствени продукти и/или за лекарствените продукти по чл. 29 от ЗЛПХМ (за които сте ПРУ/упълномощен представител на ПРУ), подадени в процедурата за провеждане на задължително централизирано договаряне на отстъпки за 2019г. (проведена през м. ноември 2018 г.),

или да направите предложения за предоставяне на същите като доброволни отстъпки в полза на НЗОК (в предложения или друг размер) на основание чл. 23в, ал. 1, т. 2 от *Наредба № 10 от 2009 г. за условията и реда за заплащане на лекарствени продукти по чл. 262, ал. 6, т. 1 и т.2 от Закона за лекарствените продукти в хуманната медицина, на медицински изделия и на диетични храни за специални медицински цели, както и на лекарствени продукти за здравни дейности по чл. 82, ал. 2, т. 3 от Закона за здравето.*

В случай, че желаете да предоставяте доброволни отстъпки в предложения или в друг размер за всички или за част от горепосочените продукти, следва да подадете предложение по образец, приложен към настоящата информация.

 Оттеглянето на предложенията (в свободен текст) или подаването на нови предложения за доброволни отстъпки (по приложения образец) се подават в срок до 30.01.2019 г. вкл., в отдел „Канцелария и административно обслужване”, етаж І, стая 109 в Централното управление на НЗОК, на адрес: ул. „Кричим” № 1, кв. „Лозенец“, гр. София, п.к. 1407.

 Документите се подават в запечатан плик с ненарушена цялост, върху който се посочват подателят и адрес за кореспонденция.